Z A P I S N I K

Sa sjednice Općinskog vijeća općine Jarmina održane 16. listopada 2015. godine u 16,oo sati u prostorijama općine Jarmina.

      NAZOČNI:                                                                   ODSUTNI:

1. MARIO  ROŽIĆ                                           1. MARKO  MLINAR
2. MARIO  MATIĆ                                          
3. STJEPAN BENČIĆ                                                                        
4. DRAGUTIN CULI                                       
5. VLADIMIR  KLARIĆ                                                                    
6. JOSIP  HANŽEK
7. MARIO  CAFUTA                                          
8. STJEPAN  DADIĆ

9. TATJANA  PETROVEČKI

10. STEVO  CULEJ
Predsjednik Općinskog vijeća Mario Rožić, pozdravivši nazočne vijećnike, utvrdio da postoji kvorum, obrazložio promjenu u vremenu za početak sjednice predviđene u 20,00 sati promijenio u 14,00 sati iz razloga nazočnosti svih vijećnika na radnom sastanku i posjeti Općini Jarmina gosp. Bože Galiča, župana Vukovarsko-srijemske županije sa suradnicima, a za  sjednicu predlaže:  

D N E V N I     R E D
1. Usvajanje zapisnika sa prethodne sjednice

2. Aktualni sat
2.1 Mišljenje Odvjetničkog ureda Glavaš-Šutalo sa zakonskom regulativom prisilne naplate 

      potraživanja komunalne naknade i isporuke vode

3. Prijedlog Odluke o Izmjenama i dopunama proračuna Općine Jarmina za 2015.godinu 

4. Prijedlog Odluke o prodaji nekretnina u vlasništvu Općine Jarmina

5. Prijedlog Odluke o uvjetima i načinu držanja kućnih ljubimaca , načinu kontrole njihova razmnožavanja, uvjetima i načinu držanja ograđenih i vezanih pasa te načinu postupanja s napuštenim i izgubljenim životinjama

  6.   Razno – Zahtjev HVIDR-e Vinkovci o reguliranju prava vlasništva u odmaralištu

        Savudrija

     
Glasovanjem nazočnih vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 14. rujna 2015. godine,  je bez primjedbi jednoglasno usvojen.  

Točka 2.

2/1
Načelnik A. Draganić izvijestio je nazočne vijećnike o  mišljenju Odvjetničkog ureda Glavaš-Šutalo u svezi zakonske mogućnosti naplate dospjelih a nenaplaćenih potraživanja Općine Jarmina za isporučenu vodu i komunalnu naknadu u periodu do 2011. godine i za period od 2012.do 2015. godinu. Prema mišljenju uz primjenu zakonske regulative nije moguća naplata svih nastalih nenaplaćenih potraživanja za period do 31.12. 2011. godine te se sva potraživanja do toga perioda otpisuju prema predviđenoj proceduri. 

Financijska potraživanja nastala u periodu od 01. 01. 2012 do 2015. godine i dalje mogu se naplatiti uz propisanu proceduru prisilne naplate prema zakonu o Ovršnom postupku.
Kroz raspravu D. Culija i S. Bančića i na njihov prijedlog prihvaćen je jednoglasno zaključak da se za sva nastala a nenaplaćena potraživanja Općine Jarmina prema mještanima hitno postupa prema Zakonskoj proceduri uz uvjet da uz Opomenu sa obaviješću o nastalom dugovanju stranci odmah dostavlja i prijedlog za tužbu i pokretanje ovršnog postupka.
2/2

Načelnik A. Draganić je nadalje izvijestio vijećnike da se javni radovi odvijaju prema planu i dinamici, osim što su otežani radi vremenskih uvjeta – kišnog vremena.

2/3

Jabuke sa nasada uz groblje su pobrane i smještene u prostor udruge „Okusi domaće“ te će se nastaviti sa preradom sušenja u čips,a preostali dio podijeliti će se starim i nemoćnim i socijalno ugroženim obiteljima,prema kriterijima Odbora za socijalnu skrb.

2/4

Adaptacija na zgradi – svlačionicama NK Borinci je pri samom završetku te se je pored predviđenih radova na krovištu i vanjskoj stolariji (vrata i prozori) adaptirao i unutrašnji prostor radi funkcionalnosti jer je bio u vrlo lošem i derutnom stanju. Nada se da će se adaptacijom omogućiti normalno funkcioniranje nogometnog kluba za naredni period od nekoliko godina dok se ne izgrade predviđene nove službene prostorije. Ujedno je istaknuo da će se na adaptaciju izdvojiti nešto više sredstava od predviđenog cca. 70.000,oo kuna.

2/5

U svezi kandidiranja i apliciranja na sredstva iz EU fondova ponovno su aplicirani odbijeni projekti za sanaciju Gunduličeve ulice i drugog dijela izmjene krovišta na zgradi Općine radi pripreme za novi natječaj solarne elektrane – obnovljivi izvori energije.      

Točka 3.

3/1
V. Klarić je u ime Odbora za financije obrazložio potrebu Izmjena i dopuna proračuna Općine Jarmina za 2015.godinu, jer je nastala potreba usklađivanja pojedinih pozicija u prihodovnom i rashodovnom dijelu proračuna. Načelnik A. Draganić kao predlagatelj izmjena i dopuna proračuna pojasnio je i obrazložio razloge svake pojedine pozicije na kojima nastaju promjene. Po predloženim izmjenama nije bilo rasprave te je jednoglasno prihvaćena Odluka o izmjenama i dopunama proračuna Općine Jarmina za 2015.godinu.    
Točka 4.

4/1
D. Culi je obrazložio prijedlog odluke o prodaji nekretnina u vlasništvu Općine Jarmina te istaknuo da su za sve predviđene nekretnine ishođeni Elaborati o procijenjenoj vrijednosti od strane ovlaštene stručne osobe te će Općinski načelnik u narednom periodu raspisati Javni natječaj za prodaju istih. Procijenjene vrijednosti su početne i u ovom natječaju se ne mogu prodati ispod istih vrijednosti. Istaknuo je da će se ponuditeljima omogućiti kupnja nekretnina uz obročnu otplatu uz posebnu odluku Općinskog vijeća. Nakon krače rasprave, A. Draganića i S. Benčića, jednoglasno je donijeta Odluka o prodaji nekretnina u vlasništvu Općine Jarmina.  
Točka 5.
5/1

D. Culi je obrazložio prijedlog Odluke o uvjetima i načinu držanja kućnih ljubimaca, načinu kontrole njihova razmnožavanja, uvjetima i načinu držanja ograđenih i vezanih pasa te načinu postupanja s napuštenim i izgubljenim životinjama, te istaknuo da Općina Jarmina nije do sada imala reguliranu obvezu vlasnika životinja a sukladno Zakonu o zaštiti životinja i Zakonu o veterinarstvu. Po prijedlogu nije bilo rasprave te je jednoglasno donijeta Odluka o uvjetima i 
načinu držanja kućnih ljubimaca, načinu kontrole njihova razmnožavanja, uvjetima i načinu držanja ograđenih i vezanih pasa te načinu postupanja s napuštenim i izgubljenim životinjama.    
Točka 6.

6/1

Načelnik A. Draganić je obrazložio zahtjevi prijedlog HVIDR-e Vinkovci o načinu daljnjeg korištenja nekretnine u Savudriji – odmaralište na korištenju HVIDR-e Vinkovci, a čiji smo mi suvlasnici u jednakim dijelovima sa ostalim Općinama bivše Općine Vinkovci. Nakon krače rasprave donijeti je jednoglasno zaključak da Općinski načelnik provede koordinaciju svih vlasnika te se pronađe zajedničko stajalište u rješavanju i reguliranju prava vlasništva ili eventualne prodaje dijela vlasništva Općine Jarmina zainteresiranim stranama te će nakon toga donijeti konačna Odluka o načinu korištenja predmetne nekretnine.   

                                                                                         Predsjednik Općinskog vijeća:
                                                                                                      Mario  Rožić      
